CELEX: 32018R0553
Language: ro
Date: 2018-04-03 00:00:00
Title: Regulamentul de punere în aplicare (UE) 2018/553 al Comisiei din 3 aprilie 2018 privind clasificarea anumitor mărfuri în Nomenclatura combinată

10.4.2018   
               
               
                  RO
               
               
                  Jurnalul Oficial al Uniunii Europene
               
               
                  L 92/1
               
            REGULAMENTUL DE PUNERE ÎN APLICARE (UE) 2018/553 AL COMISIEI
      din 3 aprilie 2018
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 3 aprilie 2018.
         
            
               Pentru Comisie,
            
            
               Pentru Președinte,
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol compus din două tuburi legate cu cleme, cu o lungime totală de aproximativ 150 cm și cu diametrul fiecărui tub de aproximativ 0,8 cm. Tuburile sunt sudate și fabricate dintr-un aliaj de aluminiu.
                     Articolul este conceput în scopul utilizării la autovehicule, pentru a transporta lichidul de răcire de la motor la schimbătorul de căldură sub tabloul de bord al vehiculului.
                     A se vedea imaginea (*1).
                  
                  
                     7608 20 20 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7608 , 7608 20  și 7608 20 20 .
                     Este exclusă clasificarea la codul NC 8415 90 00  ca părți ale mașinilor și aparatelor pentru condiționarea aerului, la codul NC 8419 90 85  ca alte părți ale mașinilor pentru prelucrarea materialelor printr-o operație ce implică o schimbare a temperaturii sau la codul NC 8708 91 99  ca părți ale radiatoarelor motoarelor de vehicule, deoarece, pe baza caracteristicilor sale obiective, articolul nu este identificabil ca fiind destinat numai sau în principal pentru a fi utilizat cu astfel de articole [a se vedea nota 2 (b) la secțiunea XVI și nota 3 la secțiunea XVII].
                     Prin urmare, articolul trebuie clasificat la codul NC 7608 20 20  ca tuburi și țevi din aluminiu, din aliaje de aluminiu sudate.
                  
               
            (*1)  Imaginea are un caracter pur informativ.